Document ID: 31995R2254

ΚΑΝΟΝΙΣΜΟΣ (ΕΚ) αριθ. 2254/95 ΤΗΣ ΕΠΙΤΡΟΠΗΣ της 26ης Σεπτεμβρίου 1995 για την αναστολή της εφαρμογής του άρθρου 10 παράγραφος 1 του κανονισμού (ΕΟΚ) αριθ. 2168/92 σχετικά με τις λεπτομέρειες εφαρμογής των ειδικών μέτρων τα οποία λαμβάνονται υπέρ των Καναρίων Νήσων όσον αφορά τα γεώμηλα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1601/92 του Συμβουλίου της 15ης Ιουνίου 1992 σχετικά με τα ειδικά μέτρα που αφορούν ορισμένα γεωργικά προϊόντα υπέρ των Καναρίων Νήσων (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 21,
Εκτιμώντας:
ότι ο περιορισμός της παράδοσης γεωμήλων προς κατανάλωση στις Καναρίους Νήσους για μια αρκετά μεγάλη περίοδο, στο πλαίσιο του κανονισμού (ΕΟΚ) αριθ. 2168/92 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1967/95 (4), έχει ως στόχο να αποφευχθούν οι διαταραχές της θέσης σε εμπορία της παραγωγής των Καναρίων Νήσων 7 ότι η παραγωγή αυτή, λόγω της ξηρασίας η οποία ενέσκυψε το 1995 δεν είναι σε θέση να ανταποκριθεί στις ανάγκες της τοπικής αγοράς 7 ότι θα πρέπει να καταστεί δυνατή η άμεση αύξηση των παραδόσεων προκειμένου να αντισταθμιστεί η ελλειμματική τοπική παραγωγή 7 ότι είναι επομένως σκόπιμο να ανασταλεί η εφαρμογή του άρθρου 10 παράγραφος 1 του εν λόγω κανονισμού 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σπόρων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Αναστέλλεται η εφαρμογή του άρθρου 10 παράγραφος 1 του κανονισμού (ΕΟΚ) αριθ. 2168/92.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 26 Σεπτεμβρίου 1995.

Labels: 17
19
20
3
18